Dag 13: 100X: Want niks is onmoontlik met God nie - www.bybelkennis.co.za
by Coen Slabber · Published 13/12/2016 · Updated 23/11/2016
Advent herdenk die geboorte van Jesus Christus. Die Bybel vertel vir ons van die interaksie tussen die engel en Maria. Is dit moontlik dat 'n maagd geboorte gaan gee aan die Verlosser van die wêreld? Uiteindelik sê die engel vir haar: Niks is vir God onmoontlik nie. Hierdie is natuurlik nie 'n nuwe tema in die Bybel nie. In Genesis 18 lees ons dat Sara in ongeloof gelag het toe God sê dat sy swanger sou word. Die Here antwoord: Is iets te buitengewoon vir die Here?
Job, Jeremia en Sagaria het almal hierdie selfde retoriese vraag vir God gevra: "Is iets onmoontlik vir God?" die evangelie, eintlik die Hele Bybelverhaal, roep ons op om vas te hou aan die misterie van God en ons geloof in God. Maar geld dit nog vir vandag? Doen God steeds die onmoontlike?
Teen die middel van die vorige eeu het die ateïstiese, kommunistiese regering van China verklaar dat daar geen God is nie. Op daardie stadium was daar ongeveer 1 miljoen oorblywende Christene in China. Gelowiges van dwarsoor die wêreld het gebid vir die Christene in China. God vermenigvuldig die Christene 100X binne ses dekades. As 'n besigheid 100X groei, sal hy die onderwerp van talle gevallestudies wees. Maar hoe kan 'n kerk groei as hy vervolg word en die grense van die land is gesluit? Dit is 'n misterie wat geloof in die gebede van God se kinders wêreldwyd vereis.
Tydens die Advent-seisoen word ons oë gerig op die ware Hoop van die wêreld. Glo ons dat God die onmoontlike kan doen? Glo ons dat God se woord altyd sal seëvier? Het jy al vir God getoets en Hom vir die onmoontlike vertrou?